[{"text_idx": "#000003", "text": "Mae cael ffrindiau da mor werthfawr ag erioed yn y byd sydd ohoni ond sut mae bod yn ffrind da? A sut mae adnabod ffrind da? Dyma bwyntiau pwysig gan #LyshCymru i gnou cil arnyn nhw ...Naw wfft i ffrind fel hyn: Rhywun sy\u2019n siarad amdanat y tu o\u0302l i dy gefn, neu\u2019n rhannu dy gyfrinachau gydag eraill.Rhywun sy\u2019n rhoi pwysau arnat i wneud pethau sy\u2019n groes i dy natur ac sy\u2019n dy orfodi i wneud penderfyniadau gwael.Rhywun sy\u2019n dy feirniadu drwy\u2019r amser ac yn gwneud i ti deimlo\u2019n isel am dy hun.Rhywun sydd yn mynnu cael dy gefnogaeth di bob amser ond sydd ddigon pell pan fo\u2019r esgid ar y droed arall.Rhywun sydd ond yn siarad a\u0302 ti pan maen nhw eisiau rhywbeth gennyt.NAW WFFT IDDYN NHW!I wneud ffrindiau newydd:Bydd garedig a bydd yn ti dy hun.Bydd yn glust i wrando.Siarada\u2019n gle\u0302n.Bydd ystyriol a pharchus.Bydd ddibynadwy a gonest.Bydd yr un i annog a lledaenu\u2019r cariad gyda gweithredoedd hapus.Ond yn bwysicach fyth - gwna\u2019n siw\u0302r bod gen ti ffrindiau fel hyn hefyd.Insta-ffrindiau #LyshCymru:Beth mae cyfeillgarwch yn ei olygu i ddilynwyr Instagram Lysh Cymru? \u201cRhywun chi\u2019n gwybod sydd yna i chi hyd yn oed os nad ydych chi\u2019n siarad bob dydd.\u201d\u201cI mi mae cyfeillgarwch mewn ffrindiau a theulu yn golygu eich bod yn gallu fod yn chi eich hunain o gwmpas eich gilydd, yn gallu trystio eich gilydd a\u2019ch bod yn gallu fod yna i rywun os oes gennych broblem. Ond mae llawer o bobol yn anghofio am fod yn gyfeillgar i ddieithriaid hefyd, hyd yn oed y pethau lleiaf fel cynnig eich sedd ar y bws neu roi gwe\u0302n neu ddweud helo wrth rywun, Gall bethau fel yma fynd yn bell.\u201d\u201cMae ffrindiau yn hynod o bwysig. Mae bod yng nghwmni eich ffrindiau ar adegau caled yn feddyginiaeth ynddo i hun. Mae ffrindiau fel teulu ychwanegol dw i\u2019n meddwl. Wastad yno i chi beth bynnag yw\u2019r mater. Mi fyswn i\u2019n bersonol ar goll heb fy ffrindiau wrth fy ochr. I mi yr elfennau pwysicaf mewn ffrind yw: bod yn gefnogol, yn hwylus, wastad yn barod i wrando, peidio fod yn feirniadol a bod yn barod i oriau o chwerthin a barod i greu miloedd o atgofion melys! Dw i\u2019n ddiolchgar iawn i fy ffrindiau am bob dim.\u201d\u201cPedio a\u0302 bod ofn bod yn chi'ch hunain. Aros efo pobl rydych chi'n teimlo'n hapus efo nhw.\u201d\u201cMae ffrind da yn eich trin chi\u2019n dda, bob amser. Gas gen i rai toxic \u2013 os oes rhai yn gwneud i chi deimlo\u2019n ddi-werth a hollol crap, dy\u2019n nhw ddim werth eu hadnabod. Ta-ta!\u201dGair o gyngorEisiau cymorth wrth drafod cyfeillgarwch a ffrindiau? Siarada gydag athro, rhiant, aelod o dy deulu neu mae modd cael cymorth ar-lein hefyd:Meic Cymru - neu Rhadffo\u0302n 080880 23456"}]